CELEX: C2005/019/57
Language: sk
Date: 2005-01-22 00:00:00
Title: Vec T-398/04: Žaloba podaná dňa 8. októbra 2004: Henkel KGaA proti Úradu pre harmonizáciu vnútorného trhu (ochranné známky a vzory)

22.1.2005   
            
            
               SK
            
            
               Úradný vestník Európskej únie
            
            
               C 19/26
            
         Žaloba podaná dňa 8. októbra 2004: Henkel KGaA proti Úradu pre harmonizáciu vnútorného trhu (ochranné známky a vzory)
   (Vec T-398/04)
   (2005/C 19/57)
   Jazyk konania: nemčina
   Henkel KGaA, so sídlom v Düsseldorfe (Nemecko), v zastúpení: C. Osterrieth, advokát, podala dňa 8. októbra 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Žalobca navrhuje, aby Súd prvého stupňa:
   
               —
            
            
               zrušil rozhodnutie Druhého odvolacieho senátu Úradu pre harmonizáciu vnútorného trhu zo dňa 4. augusta 2004 – R771/1999-2, týkajúce sa prihlášky ochrannej známky Spoločenstva 941 971, doručenej 9. augusta 2004,
            
         
               —
            
            
               zaviazal žalovaný úrad nahradiť trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               Žalobca.
            
         
               Prihlasovaná ochranná známka Spoločenstva:
            
            
               Obrazová známka vo forme dvojvrstvovej/dvojfarebnej (červená/biela) tabletky na umývanie riadu s oválnym, modrým jadrom pre výrobky triedy 1 (chemikálie používané v priemysle), 3 (mydlá atď.), 21 (špongie atď.), prihláška č. 941 971
            
         
               Rozhodnutie prieskumového pracovníka:
            
            
               Zamietnutie zápisu prieskumovým pracovníkom.
            
         
               Rozhodnutie odvolacieho senátu:
            
            
               Zamietnutie odvolania.
            
         
               Žalobné dôvody:
            
            
               Nesprávne uplatnenie článku 7 ods. 1 písm. b) nariadenia č. 40/94 (1). Prekročenie hranice voľnej úvahy.
            
         
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1)